**ΝΟΜΟΣ ΠΟΥ ΤΡΟΠΟΠΟΙΕΙ ΤΟΝ ΠΕΡΙ ΕΓΓΡΑΦΗΣ ΕΠΙΣΤΗΜΟΝΩΝ ΤΡΟΦΙΜΩΝ ΚΑΙ ΔΙΑΙΤΟΛΟΓΩΝ ΝΟΜΟ**

Η Βουλή των Αντιπροσώπων ψηφίζει ως ακολούθως:

|  |  |  |  |  |
| --- | --- | --- | --- | --- |
| Συνοπτικός  τίτλος.  31(Ι) του 1996  42(Ι) του 2001  171(Ι) του 2004. | 1. Ο παρών Νόμος θα αναφέρεται ως ο περί Εγγραφής Επιστημόνων Τροφίμων, Διαιτολόγων και Διατροφολόγων (Τροποποιητικός) Νόμος του 2020 και θα διαβάζεται μαζί με τους περί Εγγραφής Επιστημόνων Τροφίμων και Διαιτολόγων Νόμους του 1996 έως 2004 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Εγγραφής Επιστημόνων Τροφίμων, Διαιτολόγων και Διατροφολόγων Νόμοι του 1996 έως 2020. | | | |
| Τροποποίηση του τίτλου του βασικού νόμου. | 2. Ο τίτλος του βασικού νόμου τροποποιείται έτσι ώστε να αναφέρεται ως οι περί Εγγραφής Επιστημόνων Τροφίμων, Τεχνολόγων Τροφίμων, Διαιτολόγων και Διατροφολόγων Νόμοι του 1996 έως 2004 και ο βασικός νόμος και ο παρών Νόμος να αναφέρονται ως οι περί Εγγραφής Επιστημόνων Τροφίμων, Τεχνολόγων Τροφίμων, Διαιτολόγων και Διατροφολόγων Νόμοι του 1996 έως 2020. | | | |
|  |  | | | |
| Τροποποίηση του άρθρου 2  του βασικού νόμου. | 4. Το άρθρο 2 του βασικού νόμου τροποποιείται ως ακολούθως:  (α) Με την ένθεση σ’ αυτό, στην κατάλληλη αλφαβητική σειρά, του ακόλουθου νέου όρου και του ορισμού του:  «διατροφολόγος σημαίνει διατροφολόγο εγγεγραμμένο σύμφωνα με τις διατάξεις του παρόντος Νόμου.».  (β) με την αντικατάσταση του όρου «Μητρώο Διαιτολόγων» και του ορισμού αυτού, με τον ακόλουθο νέο ορισμό «Μητρώο Διαιτολόγων και Διατροφολόγων» σημαίνει τo Μητρώo πoυ τηρείται σύμφωvα με τo άρθρo 5·  (γ) με τη διαγραφή από αυτό του όρου και του ορισμού του όρου «Σύνδεσμος». | | | |
|  |  | | | |
| Προσθήκη νέου άρθρου 2Α στο βασικό νόμο | Ο βασικός νόμος τροποποιείται με την ένθεση, αμέσως μετά το άρθρο 2 αυτού του ακόλουθου νέου άρθρου 2Α ως ακολούθως:  «Σκοπός του νόμου και πεδίο εφαρμογής.  2Α.-(1) Σκοπός του παρόντος Νόμου είναι ο καθορισμός του συστήματος αδειοδότησης και ελέγχου των Επιστημόνων Τροφίμων, Τεχνολόγων Τροφίμων, Διαιτολόγων και Διατροφολόγων που ασκούν το επάγγελμα τους στη Δημοκρατία ώστε να επιτυγχάνεται η καλύτερη δυνατή προστασία της δημόσιας υγείας κατά την παροχή των υπηρεσιών αυτών.  (2) Ο παρών Νόμος δεν εφαρμόζεται σε σχέση με την άσκηση του επαγγέλματος του Θεραπευτή Διατροφολόγου, του Φυσικοπαθητικού Διατροφολόγου του Διατροφοπαθητικού ή του Διατροφοθεραπευτή που ασκεί το επάγγελμα του στη Δημοκρατία. | | | |
|  |  | | | |
|  |  | | | |
| Τροποποίηση του άρθρου 3  του βασικού νόμου. | 6. Το άρθρο 3 του βασικού νόμου τροποποιείται ως ακολούθως:  (α) Με την αντικατάσταση της παραγράφου (α) του εδαφίου (2) αυτού με την ακόλουθη νέα παράγραφο (α):  «(α) Έναν εγγεγραμμένο επιστήμονα τροφίμων ή τεχνολόγο τροφίμων και έναν εγγεγραμμένο κλινικό διαιτολόγο ή διαιτολόγο ή διατροφολόγο, οι οποίοι κατέχουν μόνιμη θέση στη δημόσια υπηρεσία και υποδεικνύονται από τον Υπουργό Υγείας.  (β) με την αντικατάσταση από την παράγραφο (β) του εδαφίου (2) αυτού, των λέξεων «το Σύνδεσμο» (δεύτερη γραμμή) με τις λέξεις «τον Παγκύπριο Σύνδεσμο Επιστημόνων / Τεχνολόγων Τροφίμων».  (γ) με την αντικατάσταση της παραγράφου (γ) του εδαφίου (2) αυτού, με την ακόλουθη νέα παράγραφο (γ):  «(γ) έναν εγγεγραμμένο κλινικό διαιτολόγο, έναν εγγεγραμμένο διαιτολόγο και έναν εγγεγραμμένο διατροφολόγο που ασκούν ιδιωτικά το επάγγελμα και υποδεικνύονται από το Σύνδεσμο Διαιτολόγων και Διατροφολόγων Κύπρου.» και  (δ) με την αντικατάσταση της παραγράφου (β) του εδαφίου (4) αυτού, με την ακόλουθη νέα παράγραφο (β):  «(β) τα πρόσωπα που αναφέρονται στις παραγράφους (β) και (γ) του εδαφίου (2) υποδεικνύονται από τον Παγκύπριο Σύνδεσμο Επιστημόνων / Τεχνολόγων Τροφίμων και το Σύνδεσμο Διαιτολόγων και Διατροφολόγων Κύπρου, αντίστοιχα.». | | | |
| Τροποποίηση του άρθρου 5 του βασικού νόμου. | 7. Το άρθρο 5 του βασικού νόμου τροποποιείται ως ακολούθως:  (α) Με την αντικατάσταση στο τέλος του εδαφίου (1) αυτού, της τελείας με άνω και κάτω τελεία και την προσθήκη αμέσως μετά της ακόλουθης νέας επιφύλαξης:  «Νοείται ότι στο Μητρώο Επιστημόνων Τροφίμων και Τεχνολόγων Τροφίμων δύναται να γίνει εγγραφή για επιστήμονες Τροφίμων ή τεχνολόγους Τροφίμων ή άλλη ειδικότητα της Επιστήμης Τροφίμων ή Τεχνολογίας Τροφίμων.». | | | |
| Τροποποίηση του άρθρου 6 του βασικού νόμου. | 8. Το άρθρο 6 του βασικού νόμου τροποποιείται ως ακολούθως:  (α) Με την αντικατάσταση της, στο τέλος του εδαφίου (1) αυτού, τελείας με άνω και κάτω τελεία και την προσθήκη αμέσως μετά της ακόλουθης νέας επιφύλαξης:  «Νοείται ότι στο Μητρώο Διαιτολόγων και Διατροφολόγων δύναται να γίνει εγγραφή για διαιτολόγους ή κλινικούς διαιτολόγους ή διατροφολόγους ή άλλη ειδικότητα της Διαιτολογίας ή της Διατροφολογίας.». και  (β) με την προσθήκη, αμέσως μετά το εδάφιο (2) αυτού, του ακόλουθου νέου εδαφίου (3):  «(3) Το Συμβούλιο καταρτίζει και τηρεί στο Μητρώο Διαιτολόγων και Διατροφολόγων ξεχωριστή κατηγορία η οποία καλείται “Κατηγορία Διατροφολόγων“ και στην οποία εγγράφονται το όνομα, η διεύθυνση και τα προσόντα κάθε προσώπου που εγγράφεται δυνάμει του παρόντος Νόμου, καθώς και οποιαδήποτε άλλα στοιχεία τα οποία το Συμβούλιο κρίνει αναγκαίο ή σκόπιμο να περιληφθούν σ’ αυτή:  Νοείται ότι όλες οι διατάξεις του παρόντος Νόμου οι οποίες αναφέρονται σε Διαιτολογία ή Μητρώο Διαιτολόγων και Διατροφολόγων ή σε διαιτολόγους ή σε κλινικούς διαιτολόγους εφαρμόζονται αναλογικά ως να αναφέρονται στην Επιστήμη Διατροφής και Διαιτολογίας ή στην Κατηγορία Διατροφολόγων ή σε διατροφολόγους, αντίστοιχα.». | | | |
| Τροποποίηση  του άρθρου 7  του βασικού  νόμου. | 9. Το άρθρο 7 του βασικού νόμου τροποποιείται με την αντικατάσταση από το εδάφιο (2) αυτού, των λέξεων «Επιστήμονας Τροφίμων ή Τεχνολόγος Τροφίμων ή Διαιτολόγος», με τις λέξεις «επιστήμονας τροφίμων ή τεχνολόγος τροφίμων ή κλινικός διαιτολόγος, ή διαιτολόγος ή διατροφολόγος». | | | |
| Τροποποίηση  του άρθρου 8  του βασικού  νόμου. | 10. Το άρθρο 8 του βασικού νόμου τροποποιείται ως ακολούθως:  (α) Με την αντικατάσταση στην υποπαράγραφο (i) της παραγράφου (δ) του εδαφίου (1) αυτού, της φράσης «όπως το Συμβούλιο καθορίζει με γνωστοποίηση που δημοσιεύεται στην Επίσημη Εφημερίδα της Δημοκρατίας ως αναγνωρισμένο προσόν», με την φράση «το οποίο να του επιτρέπει να ασκεί το επάγγελμα στη χώρα που αποκτήθηκε και να είναι αναγνωρισμένο από το Συμβούλιο».  (β) με την προσθήκη, αμέσως μετά την υποπαράγραφο (ii) της παραγράφου (δ) του εδαφίου (1) αυτού, της ακόλουθης νέας υποπαραγράφου (iii):  «(iii) Το προσόν να αναγράφει στον τίτλο του την Επιστήμη Τροφίμων ή Τεχνολογία Τροφίμων ή ειδικότητα Επιστήμης Τεχνολογίας Τροφίμων (π.χ. Επιστήμη Γαλακτοκομίας, Τεχνολογία Γάλακτος, Τεχνολογία Κρέατος κλπ). Νοείται ότι, θεωρείται επαρκές προσόν για εγγραφή και ο μεταπτυχιακός τίτλος σπουδών (MSc, ΜPhil, PhD) σε Επιστήμη Τροφίμων ή Τεχνολογία Τροφίμων ή ειδικότητα Επιστήμης ή Τεχνολογίας Τροφίμων (π.χ. Επιστήμη Γαλακτοκομίας, Τεχνολογία Γάλακτος, Τεχνολογία Κρέατος κλπ) νοουμένου ότι επιτρέπει στον κάτοχό του να ασκεί το επάγγελμα στη χώρα που αποκτήθηκε και να είναι αναγνωρισμένος από το Συμβούλιο.»  (γ) με την αντικατάσταση στο εδάφιο (2) αυτού των λέξεων «περί Γενικού Συστήματος Αναγνώρισης των Επαγγελματικών Προσόντων Νόμου του 2002 και 2003», με τις λέξεις «του περί Αναγνώρισης των Επαγγελματικών Προσόντων Νόμου του 2008, όπως αυτός εκάστοτε τροποποιείται ή αντικαθίσταται». και  (δ) με την προσθήκη αμέσως μετά το εδάφιο (2) αυτού, του ακόλουθου νέου εδαφίου (3):  «(3) Για τους σκοπούς του παρόντος άρθρου, σε περίπτωση αμφιβολίας για την ακαδημαϊκή αναγνώριση τίτλου σπουδών οποιουδήποτε αιτητή, το Συμβούλιο μπορεί να απευθύνεται στο Κυπριακό Συμβούλιο Αναγνώρισης Τίτλων Σπουδών (ΚΥ.Σ.Α.Τ.Σ.) για γνωμοδότηση.». | | | |
| Τροποποίηση  του άρθρου 9  του βασικού  νόμου. | 11. Το άρθρο 9 του βασικού νόμου τροποποιείται ως ακολούθως:  (α) Με την αντικατάσταση της παραγράφου (β) του εδαφίου (1) αυτού, με τις ακόλουθες νέες παραγράφους (β)(i) και (ii):  «(β) (i) κατέχει πτυχίο ή δίπλωμα πανεπιστήμιου ή άλλο ισότιμο προσόν στη Διαιτολογία ή Επιστήμη Διατροφής και Διαιτολογίας οποιασδήποτε χώρας, το οποίο να του επιτρέπει να ασκεί το επάγγελμα στη χώρα που αποκτήθηκε και να είναι αναγνωρισμένο από το Συμβούλιο για τους σκοπούς του παρόντος Νόμου, και γίνεται η εγγραφή με τον τίτλο του διαιτολόγου και διατροφολόγου.  (ii) κατέχει πτυχίο ή δίπλωμα πανεπιστήμιου ή άλλο ισότιμο προσόν στην Επιστήμη Διατροφής οποιασδήποτε χώρας, το οποίο να του επιτρέπει να ασκεί το επάγγελμα στη χώρα που αποκτήθηκε και να είναι αναγνωρισμένο από το Συμβούλιο για τους σκοπούς του παρόντος Νόμου, και να εγγράφεται με τον τίτλο του διατροφολόγου.»  (β) με την προσθήκη στο τέλος της παραγράφου (γ) του εδαφίου (1) αυτού, αμέσως μετά τις λέξεις «του Commission on Dietetic Registration των Η.Π.Α.» (τέταρτη γραμμή), της φράσης «ή αναγνωρισμένου από το Συμβούλιο συνδέσμου ή συμβουλίου άλλης χώρας, το οποίο να του επιτρέπει να ασκεί το επάγγελμα στη χώρα που αποκτήθηκε, νοουμένου ότι κατέχει πτυχίο ή δίπλωμα πανεπιστημίου ή άλλο ισοδύναμο προσόν στη Διαιτολογία και/ή στην Επιστήμη Διατροφής το οποίο να είναι αναγνωρισμένο από το Συμβούλιο.».  (γ) με την αντικατάσταση του εδαφίου (2) αυτού, με το ακόλουθο νέο εδάφιο (2):  «(2) Αν πληρούνται τα κριτήρια για εγγραφή του στο Μητρώο Διαιτολόγων και Διατροφολόγων ως διαιτολόγου ή ως διατροφολόγου με προαπαιτούμενες στον Κλάδο Διαιτολογίας μονάδες ECTS (European Credit Transfer System / Ευρωπαϊκό Σύστημα Πιστωτικών Μονάδων) ή μονάδες (credits) όπως εκάστοτε καθορίζεται από το Συμβούλιο και επιπλέον το μεταπτυχιακό με τίτλο στην Κλινική Διαιτολογία ή ο ακαδημαϊκός ή επαγγελματικός τίτλος του προσώπου που ζητεί εγγραφή στο Μητρώο Διαιτολόγων και Διατροφολόγων είναι στην Κλινική Διαιτολογία ή κατέχει τον τίτλο του εγγεγραμμένου διαιτολόγου (Registered Dietitian-RD) ή ισότιμου προσόντος που παρέχεται από το Commission on Dietetic Registration (CDR), ή από το Health Care Professional Council (HCPC) ή ανάλογο πιστοποιημένο σώμα από άλλες χώρες και σε όλες τις περιπτώσεις διατηρεί τον ακαδημαϊκό και επαγγελματικό του τίτλο με συνεχή μετεκπαίδευση, σε τέτοια περίπτωση, η εγγραφή του γίνεται για τον κλάδο της Κλινικής Διαιτολογίας και εγγράφεται ως κλινικός διαιτολόγος:  Νοείται ότι, για την εγγραφή προσώπου ως κλινικού διαιτολόγου απαιτείται η επιτυχής συμπλήρωση της απαιτούμενης αναγνωρισμένης και επιτηρούμενης πρακτικής εκμάθησης, εξάσκησης και εμπειρίας εκτός του ιδρύματος τριτοβάθμιας εκπαίδευσης, τουλάχιστον χιλίων (1000) ωρών σε αναγνωρισμένα και πιστοποιημένα νοσοκομεία ή άλλα παρόμοια κέντρα ή γραφεία υγείας, ακαδημαϊκά και επαγγελματικά ιδρύματα και επιτυχία στις διεθνείς επαγγελματικές εξετάσεις για την απόκτηση του τίτλου του κλινικού διαιτολόγου ή RD αναγνωρισμένες από επαγγελματικά και επιστημονικά διεθνή σώματα ή σε εξετάσεις που διεξάγονται από το Συμβούλιο αναγνωρισμένες από επαγγελματικά και επιστημονικά διεθνή σώματα:  Νοείται περαιτέρω ότι, ο τίτλος στην Κλινική Διαιτολογία δεν είναι αντίστοιχος ή ισότιμος με αυτόν στην Κλινική Διατροφολογία ή με το μεταπτυχιακό τίτλο στην ανθρώπινη διατροφή.». και  (δ) με την προσθήκη, αμέσως μετά το εδάφιο (2) αυτού, των ακόλουθων νέων εδαφίων (2Α) και (2Β):  «(2Α) Αν το πρόσωπο που ζητεί την εγγραφή στο Μητρώο Διαιτολόγων και Διατροφολόγων κατέχει μεταπτυχιακό δίπλωμα ή τίτλο αναγνωρισμένο από το Συμβούλιο και τη χώρα έκδοσής του σε συγκεκριμένο κλάδο της Διαιτολογίας ή της Επιστήμης Διατροφής, η εγγραφή του γίνεται για τον εν λόγω κλάδο της Διαιτολογίας ή της Επιστήμης Διατροφής ως ειδικότητα της Διαιτολογίας ή Διατροφολογίας αντίστοιχα:  Νοείται ότι, τα άτομα που ζητούν αναγνώριση του μεταπτυχιακού προσόντος τους σε θέματα Κλινικής Διαιτολογίας πρέπει να ικανοποιούν τα απαιτούμενα κριτήρια και προϋποθέσεις για εγγραφή στον κλάδο της Κλινικής Διαιτολογίας.  ((2Β) Αν το πρόσωπο που ζητεί εγγραφή στο Μητρώο Διαιτολόγων και Διατροφολόγων κατέχει αναγνωρισμένο από το Συμβούλιο πτυχίο ή μεταπτυχιακό ή δίπλωμα πανεπιστημίου ή άλλο ισότιμο προσόν στην επιστήμη της διατροφής δύναται να εγγραφεί ως διατροφολόγος.».  (ε) Με την αντικατάσταση στο εδάφιο (3) αυτού, , των λέξεων «περί Γενικού Συστήματος Αναγνώρισης των Επαγγελματικών Προσόντων Νόμου του 2002 και 2003», με τις λέξεις «του περί Αναγνώρισης των Επαγγελματικών Προσόντων Νόμου του 2008, όπως αυτός εκάστοτε τροποποιείται ή αντικαθίσταται». και  (στ) την προσθήκη αμέσως μετά το εδάφιο (3), του ακόλουθου νέου εδαφίου (4):  «(4) Για τους σκοπούς του παρόντος άρθρου, σε περίπτωση αμφιβολίας για την ακαδημαϊκή αναγνώριση τίτλου σπουδών οποιουδήποτε αιτητή, το Συμβούλιο δύναται να απευθύνεται στο Κυπριακό Συμβούλιο Αναγνώρισης Τίτλων Σπουδών (ΚΥ.Σ.Α.Τ.Σ.) για γνωμοδότηση.». | | | |
| Τροποποίηση του βασικού νόμου με την προσθήκη νέου άρθρου 9Α. | 12. Ο βασικός νόμος τροποποιείται με την προσθήκη, αμέσως μετά το άρθρο 9 αυτού, του ακόλουθου νέου άρθρου 9Α: | | | |
|  | «Καθήκοντα  διαιτολόγου,  κλινικού  διαιτολόγου  και  διατροφολόγου. | | | 9Α.-(1) Ο διαιτολόγος προσφέρει υπηρεσίες και ασκεί το επάγγελμα του διαιτολόγου με το σχεδιασμό συγκεκριμένων διαιτολογίων ή μενού για υγιή άτομα ή για άτομα με συγκεκριμένες καταστάσεις υγείας ή για ομάδα ατόμων και το επάγγελμά του κατατάσσεται στα επαγγέλματα υγείας.  (2) Ο κλινικός διαιτολόγος προσφέρει υπηρεσίες και ασκεί το επάγγελμα του κλινικού διαιτολόγου, έπειτα από ακαδημαϊκή και πρακτική εξάσκησή του με προσφορά υπηρεσιών σε άτομα ή σε ομάδα ατόμων με προβλήματα υγείας για τα οποία απαιτείται κλινική διατροφική και κλινική διαιτολογική θεραπευτική αγωγή και/ή παρέμβαση και το επάγγελμά του κατατάσσεται στα επαγγέλματα υγείας.  (3) Ο διατροφολόγος ασκεί το επάγγελμα στην επιστήμη της ανθρώπινης διατροφής και δύναται να παρέχει γενικές συμβουλές σε μεμονωμένα άτομα ή ομάδες υγιών ατόμων, σε σχέση με την υγιεινή διατροφή και την πρόληψη ανεπιθύμητων επακόλουθων στην υγεία των ατόμων και τα καθήκοντά του δεν περιλαμβάνουν το σχεδιασμό ατομικών διαιτολογίων.». |
| Τροποποίηση του άρθρου 10 του βασικού νόμου. | 13. Το άρθρο 10 του βασικού νόμου αντικαθίσταται από το ακόλουθο νέο άρθρο 10: | | | |
|  | «Περιορισμοί στην άσκηση επαγγέλματος από εγγεγραμμένο επιστήμονα τροφίμων ή τεχνολόγων τροφίμων ή διαιτολόγο ή διατροφολόγο. | 10. - (1) Αν το πτυχίο ή το δίπλωμα ή ο τίτλος με βάση τον οποίο ενεγράφη στο Μητρώο Επιστημόνων Τροφίμων και Τεχνολόγων Τροφίμων ή στο Μητρώο Διαιτολόγων και Διατροφολόγων επιστήμονας τροφίμων ή τεχνολόγος τροφίμων ή διαιτολόγος ή διατροφολόγος είναι για ορισμένο κλάδο της Επιστήμης Τροφίμων ή Τεχνολογίας Τροφίμων ή της Διαιτολογίας ή της Διατροφολογίας, ανάλογα με την περίπτωση, αυτός επιτρέπεται να ασκεί το επάγγελμα μόνο στον κλάδο αναφορικά με τον οποίο κατέχει το εν λόγω δίπλωμα, πτυχίο ή τίτλο.  (2) Το πιστοποιητικό εγγραφής που εκδίδεται δυνάμει του εδαφίου (2) του άρθρου 7 αναφέρει τον κλάδο ή τους κλάδους της Επιστήμης Τροφίμων ή Τεχνολογίας Τροφίμων ή Διαιτολογίας ή Διατροφολογίας, στους οποίους ο εγγεγραμμένος επιστήμονας τροφίμων ή τεχνολόγος τροφίμων ή διαιτολόγος ή διατροφολόγος επιτρέπεται να ασκεί το επάγγελμά του.». | | |
| Τροποποίηση του άρθρου 11 του βασικού νόμου. | 14. Το άρθρο 11 του βασικού νόμου τροποποιείται με την ένθεση σ’ αυτό, αμέσως μετά τη λέξη «διαιτολόγου», όπου αυτή απαντάται, των λέξεων «ή διατροφολόγου». | | | |
| Τροποποίηση του άρθρου 12 του βασικού νόμου. | 15. Το άρθρο 12 του βασικού νόμου τροποποιείται ως ακολούθως:  (α) Με την ένθεση στον πλαγιότιτλο αυτού, αμέσως μετά τη λέξη «διαιτολόγου» (έβδομη γραμμή), των λέξεων «ή διατροφολόγου». και  (β) Με την ένθεση σ’ αυτό, αμέσως μετά τη λέξη «διαιτολόγου» (δεύτερη γραμμή), των λέξεων «ή διατροφολόγου». | | | |
| Τροποποίηση του βασικού νόμου με την ένθεση νέου τίτλου. | 16. Ο βασικός νόμος τροποποιείται με την ένθεση, αμέσως μετά το άρθρο 17 αυτού, του ακόλουθου νέου τίτλου:  «**ΑΣΚΗΣΗ ΕΠΑΓΓΕΛΜΑΤΟΣ**». | | | |
| Τροποποίηση του άρθρου 18 του βασικού νόμου. | 17. Το άρθρο 18 του βασικού νόμου τροποποιείται ως ακολούθως:  (α) Με την προσθήκη στον πλαγιότιτλο αυτού, αμέσως μετά τη λέξη «διαιτολόγου» (ένατη γραμμή), των λέξεων «ή του διατροφολόγου». και  (β) με την προσθήκη σ’ αυτό, αμέσως μετά τη λέξη «διαιτολόγου», όπου αυτή απαντά, των λέξεων «ή διατροφολόγου». | | | |
| Τροποποίηση του βασικού νόμου με την προσθήκη νέου άρθρου 18Α. | 18. Ο βασικός νόμος τροποποιείται με την προσθήκη, αμέσως μετά το άρθρο 18 αυτού, του ακόλουθου νέου άρθρου 18Α: | | | |
|  | «Ανανέωση ετήσιας  άδειας άσκησης επαγγέλματος. | | 18Α.- (1) Για την ανανέωση της ετήσιας άδειας άσκησης επαγγέλματος κάθε διατροφολόγος τηρεί τουλάχιστον σαράντα (40) μόρια συνεχιζόμενης διατροφικής / διαιτολογικής εκπαίδευσης για κάθε πέντε (5) χρόνια, κάθε διαιτολόγος τηρεί τουλάχιστον πενήντα (50) μόρια συνεχιζόμενης διατροφικής / διαιτολογικής εκπαίδευσης για κάθε πέντε (5) χρόνια, και κάθε κλινικός διαιτολόγος τουλάχιστον εβδομήντα πέντε (75) μόρια συνεχιζόμενης διατροφικής / διαιτολογικής εκπαίδευσης για κάθε πέντε (5) χρόνια, παράλληλα με συνεχόμενη επαγγελματική ανάπτυξη, όπως αυτή εκάστοτε ορίζεται και ελέγχεται από το Συμβούλιο:  Νοείται ότι, για την ανανέωση της άδειας άσκησης επαγγέλματος, ο κλινικός διαιτολόγος διατηρεί την επαγγελματική του άδεια ως εγγεγραμμένος κλινικός διαιτολόγος (RD) ή το ισότιμο προσόν από διεθνή σώματα.  (2) Για την ανανέωση της ετήσιας άδειας άσκησης επαγγέλματος κάθε διαιτολόγος, κλινικός διαιτολόγος και διατροφολόγος διατηρεί σε ισχύ, ασφάλεια επαγγελματικής ευθύνης με όρους και προϋποθέσεις ως ήθελε εκάστοτε αποφασίζει το Συμβούλιο.  (3) Η τήρηση των προϋποθέσεων ανανέωσης της άδειας άσκησης επαγγέλματος ελέγχεται από το Συμβούλιο.». | |
| Τροποποίηση του άρθρου 19 του βασικού νόμου. | 19. Το άρθρο 19 του βασικού νόμου τροποποιείται με την αντικατάστασή του με το ακόλουθο νέο άρθρο 19:  «19.-(1) Ιδρύεται Πειθαρχικό Συμβούλιο για την άσκηση ελέγχου και πειθαρχικής εξουσίας και πειθαρχικού ελέγχου επί των εγγεγραμμένων επιστημόνων τροφίμων, τεχνολόγων τροφίμων, κλινικών διαιτολόγων, διαιτολόγων και διατροφολόγων.  (2) Το Πειθαρχικό Συμβούλιο αποτελείται από ένα Νομικό Λειτουργό, ως Πρόεδρο ο οποίος διορίζεται από το Γενικό Εισαγγελέα της Δημοκρατίας, και ένα πρόσωπο εγγεγραμμένο στο Μητρώο Επιστημόνων Τροφίμων και Τεχνολόγων Τροφίμων το οποίο ασκεί το επάγγελμα για τουλάχιστον δέκα (10) έτη και ένα πρόσωπο εγγεγραμμένο στο Μητρώο Διαιτολόγων και Διατροφολόγων το οποίο ασκεί το επάγγελμα για τουλάχιστον δέκα (10) χρόνια, ως μέλη τα οποία διορίζονται με απόφαση του Συμβουλίου.  (3) Η απαρτία του Πειθαρχικού Συμβουλίου απαιτεί την παρουσία του Προέδρου και των δύο μελών του και όλες οι αποφάσεις λαμβάνονται με απλή πλειοψηφία.  (4) Η θητεία του Προέδρου και των μελών του Πειθαρχικού Συμβουλίου είναι τριετής και μπορούν να επαναδιοριστούν.  (5) Υποθέσεις, οι οποίες εκκρεμούν ενώπιον του Πειθαρχικού Συμβουλίου κατά τη λήξη της θητείας του Προέδρου και των μελών του, θα συνεχίζονται και θα διεκπεραιώνονται από το ίδιο συμβούλιο ως εάν δεν έχει λήξει η θητεία τους.  (6) Το Συμβούλιο μπορεί κατά την κρίση του να καταβάλλει στον Πρόεδρο και τα μέλη του Πειθαρχικού Συμβουλίου επίδομα οδοιπορικών ή άλλο επίδομα το οποίο θεωρεί αναγκαίο.» | | | |
| Τροποποίηση του άρθρου 20 του βασικού νόμου. | 20. Το άρθρο 20 του βασικού νόμου τροποποιείται ως ακολούθως:  (α) Με την προσθήκη σ’ αυτό, αμέσως μετά τη λέξη «διαιτολόγος» (πρώτη και δεύτερη γραμμή), των λέξεων «ή διατροφολόγος». και  (β) με την προσθήκη στην παράγραφο (β) αυτού, αμέσως μετά τις λέξεις «γνώμη του» (πρώτη γραμμή), της λέξης «Πειθαρχικού».  (γ) με την προσθήκη στην παράγραφο (β) αυτού, αμέσως μετά τη λέξη «διαιτολόγου» (τρίτη γραμμή), των λέξεων «ή του διατροφολόγου». | | | |
| Τροποποίηση του άρθρου 21 του βασικού νόμου. | 21. Το άρθρο 21 του βασικού νόμου τροποποιείται με την αντικατάστασή του με το ακόλουθο νέο άρθρο 21:  «21.-(1) Η πειθαρχική δίωξη ασκείται από το Πειθαρχικό Συμβούλιο είτε αυτεπάγγελτα είτε κατόπιν υποβολής καταγγελίας από οποιαδήποτε αρχή ή οποιοδήποτε πρόσωπο που έχει παράπονο από τη διαγωγή οποιουδήποτε εγγεγραμμένου επιστήμονα τροφίμων ή τεχνολόγου τροφίμων ή κλινικού διαιτολόγου ή διαιτολόγου ή διατροφολόγου ή επιστήμονα τροφίμων εξ επαγγέλματος ή διαιτολόγου εξ επαγγέλματος, αν το Πειθαρχικό Συμβούλιο κρίνει ότι είναι εύλογο το παράπονο και ότι η διαγωγή του αποτελεί εκ πρώτης όψεως πειθαρχικό αδίκημα.  (2) Η διαδικασία που ακολουθείται από το Πειθαρχικό Συμβούλιο καθορίζεται με Κανονισμούς.» | | | |
| Τροποποίηση του άρθρου 22 του βασικού νόμου. | 22. Το άρθρο 22 του βασικού νόμου τροποποιείται ως ακολούθως:  (α) Με την προσθήκη στο εδάφιο (1) αυτού, αμέσως μετά τη λέξη «Το» (πρώτη γραμμή), της λέξης «Πειθαρχικό».  (β) με την προσθήκη στο εδάφιο (2) αυτού, αμέσως μετά τις λέξεις «απόφαση του» (πρώτη γραμμή), της λέξης «Πειθαρχικού». και  (γ) με τη διαγραφή από το εδάφιο (2) αυτού των λέξεων «κατά την άσκηση της πειθαρχικής του εξουσίας». | | | |
| Τροποποίηση του άρθρου 23 του βασικού νόμου. | 23. Το άρθρο 23 του βασικού νόμου τροποποιείται ως ακολούθως:  (α) Με την ένθεση στο εδάφιο (1) αυτού, αμέσως μετά τη λέξη «Το» (πρώτη γραμμή), της λέξης «Πειθαρχικό».  (β) με την ένθεση στην παράγραφο (β) του εδαφίου (1) αυτού, αμέσως μετά τις λέξεις «την οποία το» (δεύτερη γραμμή), της λέξης «Πειθαρχικό» . και  (γ) με την ένθεση στο εδάφιο (2) αυτού, αμέσως μετά τη λέξη «Το» (πρώτη γραμμή), της λέξης «Πειθαρχικό». | | | |
| Τροποποίηση του άρθρου 24 του βασικού νόμου. | 24. Το άρθρο 24 του βασικού νόμου τροποποιείται ως ακολούθως:  (α) Με την ένθεση στην παράγραφο (β) αυτού, αμέσως μετά τις λέξεις «ή διαιτολόγος» (δεύτερη γραμμή), των λέξεων «ή διατροφολόγος».  (β) με την ένθεση στην παράγραφο (δ) αυτού, αμέσως μετά τις λέξεις «τεχνολόγος τροφίμων ή διαιτολόγος» (δεύτερη και τρίτη γραμμή), των λέξεων «ή διατροφολόγος».  (γ) με την αντικατάσταση στην παράγραφο (στ) αυτού, των λέξεων «ή του διαιτολόγου» (δεύτερη γραμμή), με το κόμμα και τις λέξεις «, του διαιτολόγου ή του διατροφολόγου». και  (δ) με την ένθεση στην παράγραφο (στ) αυτού, αμέσως μετά τη λέξη «διαιτολόγος» (τρίτη γραμμή), των λέξεων «ή διατροφολόγος». | | | |
| Τροποποίηση του άρθρου 25 του βασικού νόμου. | 25. Το άρθρο 25 του βασικού νόμου τροποποιείται ως ακολούθως:  (α) με την ένθεση σ’ αυτό, αμέσως μετά τη φράση «να χορηγήσει ειδική άδεια» (δεύτερη γραμμή), των λέξεων «κατόπιν συνεννόησης με το Συμβούλιο».  (β) με την ένθεση σ’ αυτό, αμέσως μετά λέξη «διαιτολογίας» (τέταρτη γραμμή), των λέξεων «ή της διατροφολογίας». | | | |
| Τροποποίηση του άρθρου 26 του βασικού νόμου. | 26. Το άρθρο 26 τροποποιείται με την ένθεση στην παράγραφο (γ) αυτού αμέσως μετά τη λέξη «διαιτολόγων» (δεύτερη γραμμή), των λέξεων «ή διατροφολόγων» και ακολούθως την ένθεση αμέσως μετά τη λέξη «διαιτολόγου» (πέμπτη γραμμή), των λέξεων «ή του διατροφολόγου». | | | |
|  |  | | | |